Source: https://www.brezno.sk/board.php?work=board_detail&BoardID=175
Timestamp: 2018-02-18 19:35:49+00:00

Document:
Územné rozhodnutie - 4422 – Brezno – Rohozná ul. Kriváň, zahustenie TS a rozšírenie NNK pre IBV | www.brezno.sk
Územné rozhodnutie - 4422 – Brezno – Rohozná ul. Kriváň, zahustenie TS a rozšírenie NNK pre IBV
K dotknutým pozemkom stavbám majú vlastnícky vzťah fyzické osoby a za neznámych vlastníkov správu pozemkov vykonáva Slovenský pozemkový fond Bratislava.
Navrhovaná stavba je umiestnená v intravilánovej a extravilánovej časti mesta Brezno.
SPF Bratislava RO B. Bystrica listom číslo SPFZ/2017/51738 zo dňa 23.05.2017 dali súhlas
s umiestnením stavby.
Mesto Brezno – stavebný úrad príslušný podľa ust.§ 117 ods.1 zákona číslo 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, posúdil návrh podľa § 37 a § 38 stavebného zákona, zosúladil stanoviská uplatnené dotknutými orgánmi a posúdil námietky a vyjadrenia účastníkov konania.
Na podklade tohto vydáva podľa § 39 a § 39a/ stavebného zákona a § 4 vyhlášky MŽP SR č.453/2000 Z.z. ktorou sa vykonávajú niektoré ustanovenia stavebného zákona
“4422 – Brezno – Rohozná ul. Kriváň, zahustenie TS a rozšírenie NNK pre IBV“
na poz.parc.č.KN – líniová stavba v k. ú. Brezno, tak ako je to zakreslené v projektovej dokumentácii pre územné konanie, ktorá tvorí nedeliteľnú súčasť tohto rozhodnutia (len pre stavebníka).
Projektovú dokumentáciu vypracovala v 10/2016 spoločnosť ELPP, s.r.o., Závodská cesta 4, Žilina, autorizačne overil Ing. Peter Podmanický, autorizovaný stavebný inžinier, č.autor: 2527*A*2-3.
1) PS 01: Kiosková trafostanica MKP 800-GRÄPER, s transformátorom AREVA, 250 kVA.
SO 01: Káblové vedenie VN vzdušným závesným 22kV káblom DISTRI 3x95+50mm2, dĺ. trasy: 55 m a VN zemné káblové vedenie káblom AXEKVC (AR) E 3x1x70mm2,
SO 02: Káblové vývody z TS tromi zemnými káblami AYKY 4B-3x240+120mm2, WL 01, dĺžka trasy 317 m, WL 02, dĺžka trasy 111 m a WL 03, dĺžka trasy 190 m.
SO 01:
Káblové vedenie VN vzdušným závesným 22kV káblom DISTRI 3x95+50 mm2, dĺ. trasy:
207 m a VN zemné káblové vedenie káblom AXEKVC (AR) E 3x1x70 mm2, dĺžka trasy459 m.
Na vymenenom podpernom bode č.1 (P.B.Č. 1) JB 10,5/20kN vzdušného VN vedenia linky č. 309 bude nainštalovaný nový zvislý úsekový odpojovač OTE 25/400 so zvodičmi prepätia 3xHDA-24/10kA. Z neho bude vzdušný závesný kábel DISTRI 3x95+50 mm2 privedený na nových podperných bodoch na podperný bod č. 5 (P.B.Č. 5) JB 10,5/20kN v dĺžke trasy 207 m. Z podperného bodu č. 5 (P.B.Č. 5) bude cez zvodiče prepätia 3xHDA-24/10kA, do zeme zvedený VN zemný kábel AXEKVC (AR) E 3x1x70 mm2 a v zemi v ochrannej rúre FXKVS DN 160 privedený do kioskovej trafostanice MKP 800-GRÄPER, dĺžka trasy 459 m. V mieste križovania s existujúcou cestou bude kábel vedený cez pretlačenú oceľovú chráničku DN 200. Nový VN kábel bude v kioskovej trafostanici pripojený pomocou vnútorných tienených káblových koncoviek do 120 mm2. Po celej trase výkopu sa nad kábel po čiastočnom zasypaní položí výstražná PVC fólia š. 33 cm. Zemina nad fóliou sa udusa a pôvodný terén sa uvedie do pôvodného stavu. V navrhovanej kioskovej trafostanici sa káble ukončia vo VN rozvádzači.
SO 02: Káblové vývody z TS tromi zemnými káblami AYKY 4B-3x240+120 mm2.
Káblové vývody z TS tromi zemnými káblami AYKY 4B-3x240+120 mm2, WL 01, dĺžka trasy 317 m, WL 02, dĺžka trasy 111 m a WL 03,dĺžka trasy 190 m.
Z NN rozvádzača navrhovanej kioskovej TS sa zrealizujú tri káblové vývody, ktoré budú privedené vo voľnom teréne k jednotlivým navrhovaným rozpojovacím istiacim skriniam PRIS.
Vývod č. 1 bude zrealizovaný z NN rozvádzača kioskovej trafostanice zemným káblom AYKY 4B-3x240+120 mm2, WL 01, a bude postupne zaústený do rozpojovacích istiacich skríň PRIS 6, č. 1, 2, 3, 4 a bude ukončený v rozpojovacej skrini PRIS 6, č. 5. Dĺžka trasy navrhovaného vývodu č. 1 je 317 m.
Vývod č. 2 bude zrealizovaný z NN rozvádzača kioskovej trafostanice zemným káblom AYKY 4B-3x240+120 mm2, WL 02, a bude zaústený do rozpojovacej istiacej skrine PRIS 6.1, č. 6, v ktorej bude ukončený. Dĺžka trasy navrhovaného vývodu č. 2 je 111 m.
Vývod č. 3 bude zrealizovaný z NN rozvádzača kioskovej trafostanice zemným káblom AYKY 4B-3x240+120mm2, WL 03, a bude postupne zaústený do rozpojovacej istiacej skrine PRIS 4.1, č. 7 a PRIS 4.1, č. 8, v ktorej bude ukončený. Dĺžka trasy navrhovaného vývodu č. 3 je 190m.
Stavba a poz.parc.č.KN-C 7156/33 (KN-E 7325) v k.ú.Brezno.
Ako je vyššie uvedené, pre danú stavbu sa použije kiosková trafostanica. MKP 800-GRÄPER pre jeden transformátor do 630 kVA, v danom prípade sa osadí transformátor s výkonom 250 kVA. V kioskovej trafostanici bude osadený NN rozvádzač so štyrmi poistkovými odpínačmi PU do 400A. Všetky montážne a zemné práce budú realizované v súlade s typovým projektom MKP 800-GRÄPER.
2)Dodržať požiadavky dotknutých orgánov a účastníkov konania spolupôsobiacich v konaní:
Slovenský pozemkový fond Bratislava (SPFZ/2017/51738)
-Investor stavby časť pozemku vo vlastníctve neznámeho vlastníka v nakladaní SPF najneskôr do vydania kolaudačného rozhodnutie (resp. ukončenia stavby) majetko – právne vysporiada.
Okresný úrad Brezno, pozemkový a lesný odbor (OU-BR-PLO-2017/003430-2)
-Investor stavby pred vydaním stavebného povolenia požiada tunajší úrad o vydanie rozhodnutia o dočasnom zábere poľnohospodárskej pôdy, resp. stanoviska na použitie poľnohospodárskej pôdy na nepoľnohospodársky účel podľa § 18 zákona č.220/2004 Z.z., ak doba záberu vrátane vrátenia poľnohospodárskej pôdy do pôvodného stavu neprevýši dobu jedného roka a o vydanie rozhodnutia o vyňatí poľnohospodárskej pôdy podľa § 17 citovaného zákona.
Okresný úrad Brezno, OSŽP, úsek štátnej správy ochrany prírody a krajiny (OU-BR-OSZP-2017/003459-2)
-Pri vzdušnej časti vedenia, využiť také technické riešenie, ktoré zabráni usmrcovaniu vtákov na elektrických stĺpoch.
-Trasu rozvodov elektrickej energie viesť tak, aby bol minimalizovaný, na nevyhnutý možný rozsah, výrub drevín a krovín.
-Pri výrube drevín a krovín, postupovať v súlade s § 47 ods.3 zákona č.543/2002 Z.z. o ochrane prírody a krajiny v znení neskorších predpisov. Kompetentný orgán na povolenie výrubu je mesto Brezno.
-Narušené trávnaté plochy ako aj povrch rýh po zemných prípojkách, po ukončení stavebných prác, uviesť do pôvodného stavu (urovnať, ozeleniť).
-V prípade výskytu inváznych druhov rastlín v lokalite (napr. zlatobyľ kanadská - Solidago canadensis, , pohánkovec japonský - Falopiajaponica ) zeminu z výkopov nepoužívať opätovne na rekultiváciu okolia stavby, ale odviesť na riadenú skládku odpadu.
Okresný úrad Brezno, OSŽP, úsek štátnej správy odpadového hospodárstva (OU-BR-OSZP-2017/003596-002)
-Dôsledne triediť odpady vzniknuté pri stavebných prácach v mieste ich vzniku.
-Prednostne zabezpečiť materiálové zhodnotenie odpadov, zaradených podľa vyhlášky
MŽP SR č. 365/2015 Z.z., ktorou sa ustanovuje Katalóg odpadov, pod katalógové čísla 17 02 03 – plasty, 17 04 05 - železo a oceľ.
-Odpady stavebného charakteru zaradené podľa vyhlášky MŽP SR č. 365/2015 Z.z., ktorou
sa ustanovuje Katalóg odpadov pod katalógovým číslom 17 01 01 - betón nie je dovolené použiť na terénne úpravy, v prípade možnosti využiť len ako
stavebný materiál a nadbytočné množstvo odovzdať do zariadení k tomu účelu určených
(prednostne do zariadenia určeného na jeho zhodnotenie, vrátane mobilných zariadení -
súhlasy na ich prevádzkovanie sú vydávané príslušnými okresnými úradmi v sídle kraja),
v územnom celku okresu Brezno je možnosť odovzdať tento druh odpadu do zariadenia na
zber odpadov spoločnosti ROLTA, s.r.o, Brezno, ktorá následne zabzepčuje ich zhodnotenie mobilným zariadením.
-Zabezpečiť zneškodnenie tých druhov odpadov. u ktorých nie je vhodné ich zhodnotenie, v územnom celku okresu Brezno je možnosť odovzdať odpady kategórie O (ostatné) na zneškodnenie na skládku odpadov „Sekológ“, prevádzkovateľa Sekológ s.r.o., Brezno.
-Odpady odovzdať na zhodnotenie resp. zneškodnenie len osobe oprávnenej nakladať
s odpadmi v zmysle zákona č. 79/2015 Z.z. o odpadoch a o zmene a doplnení niektorých
-Ku kolaudačnému konaniu je potrebné predložiť doklady o množstve, mieste a spôsobe zhodnotenia a zneškodnenia odpadov vzniknutých pri realizácii predmetnej stavby.
Technické služby Brezno (2270/2017)
-Po ukončení realizácie zemných prác písomne odovzdať zabratý priestor a prístupové cesty po uvedení do pôvodného stavu Technickým službám Brezno.
-Technické služby Brezno požadujú pri realizácii osadenia káblového rozvodu NN cez asfaltovú a spevnenú cestu zabezpečenie prejazdu motorových vozidiel a uvedenie ciest do pôvodného stavu.
Mesto Brezno – Mestský úrad Brezno – odbor životného prostredia a stavebného poriadku
(MsÚ-2017/4682-02)
-Križovanie miestnej komunikácie vzdušným vedením realizovať vo výške min.6 m.
-Uloženie zemného vedenia realizovať podľa platných STN v minimálnej hĺbke 0,6 m.
-Uloženie zemného VN vedenia realizovať podľa platných STN v minimálnej hĺbke 1 m.
-Vedenie prekryť fóliou. Pri umiestnení vedenia dodržať ochranné pásma.
-V mieste križovania kábla s miestnou komunikáciou kábel uložiť do chráničky.
-Pred realizáciou uloženia VN a NN vedenia do komunikácie požiadať mesto Brezno ako príslušný cestný správny orgán o zvláštne užívanie miestnej komunikácie, čiastočnú uzávierku komunikácie a určenie dopravného značenia.
-K žiadostiam doložiť vyjadrenia ORPZ ODI Brezno, súhlas vlastníka komunikácie a vyjadrenie Technické služby Brezno ako správcu miestnych komunikácií.
Slovak Telekom, a.s., Bratislava (6611702460)
-Žiadateľ môže vyjadrenie použiť iba pre účel, pre ktorý mu bolo vystavené. Žiadateľ nie je oprávnený poskytnuté informácie a dáta ďalej rozširovať, prenajímať alebo využívať bez súhlasu spoločnosti Slovak Telekom, a.s..
Ochranu alebo preloženie sietí v zmysle konkrétnych podmienok určených zamestnancom Slovak Telekom,a.s..
Odsúhlasenie projektovej dokumentácie v prípade potreby premiestnenia telekomunikačného
Počas konania neboli uplatnené žiadne námietky účastníkov konania.
Toto rozhodnutie platí podľa § 40 odst. 1 stavebného zákona v znení jeho noviel tri roky odo dňa nadobudnutia právoplatnosti. Nestratí však platnosť, ak v tejto lehote bude podaná žiadosť o stavebné povolenie stavby umiestnenej týmto rozhodnutím.
Mesto Brezno – stavebný úrad príslušný podľa ust.§ 117 ods.1 zákona číslo 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zaevidoval dňa 26.04.2017 návrh Stredoslovenskej energetiky – Distribúcia, a.s., Pri Rajčianke 2927/8, 010 47 Žilina, v zastúpení spoločnosťou ELPP, s.r.o., Závodská cesta 4, 010 01 Žilina, na vydanie územného rozhodnutia o umiestnení stavby “4422 – Brezno – Rohozná ul. Kriváň, zahustenie TS a rozšírenie NNK pre IBV“ na pozemkoch parc.č.KN – líniová stavba v k.ú. Brezno.
Vzhľadom k tomu, že k návrhu neboli doložené všetky doklady potrebné na jeho riadne posúdenie, stavebný úrad listom číslo MsÚ-2017/3929-02 zo dňa 16.05.2017 vyzval navrhovateľa na doplnenie podaného návrhu a zároveň rozhodnutím vydaným pod číslom MsÚ-2017/3929-03 zo dňa 16.05.2017 územné konanie prerušil.
Navrhovateľ predmetný návrh doplnil dňa 16.06.2017 a stavebný úrad listom číslo MsÚ-2017/3929-05 zo dňa 16.06.2017 oznámil jednotlivo známym účastníkom konania a dotknutým orgánom, začatie územného konania a zároveň na prejednanie návrhu nariadil ústne pojednávanie spojené s miestnym zisťovaním na deň 04.07.2017.
Začatie konania bolo zároveň oznámené formou verejnej vyhlášky zverejnením po dobu 15 dní na úradnej tabuli mesta Brezno a na webovej stránke mesta Brezno.
Predmetný investičný zámer nie je v rozpore s územným plánom mesta Brezno, ktorý bol schválený uznesením mestského zastupiteľstva pod číslom 134/2001 zo dňa 14.12.2001 v znení neskorších zmien a doplnkov.
Podkladom pre vydanie rozhodnutia sú predložené doklady, vyjadrenia dotknutých orgánov spolupôsobiacich v konaní, vyjadrenia účastníkov konania, schválený územný plán obce a skutočnosti zistené pri miestnom zisťovaním.
V konaní stavebný úrad posúdil návrh na umiestnenie stavby podľa § 37 stavebného zákona a zistil, že jej umiestnenie neodporuje hľadiskám starostlivosti o životné prostredie ani neohrozuje životné prostredie.
Na základe uvedeného bolo možné rozhodnúť tak, ako je uvedené vo výroku tohto rozhodnutia.
K umiestneniu predmetnej stavby sa vyjadrili dotknuté orgány, správcovia verejných sietí technického vybavenia územia.
Správny poplatok v zmysle zák. NR SR č.145/1995 Z.z. - o správnych poplatkoch v znení neskorších predpisov, vo výške 200,00 eur bol uhradený bankovým prevodom na účet tunajšieho úradu.
Podľa § 53 a § 54 zákona číslo 71/1967 Zb. o správnom konaní v znení neskorších predpisov, proti tomuto rozhodnutiu možno podať odvolanie v lehote 15 dní odo dňa jeho doručenia
na Mesto Brezno – stavebný úrad, Nám.gen.M.R.Štefánika č.1, 977 01 Brezno.
Toto rozhodnutie má povahu verejnej vyhlášky podľa § 42 ods.2 stavebného zákona a musí byť vyvesené po dobu 15 dní na úradnej tabuli mesta Brezno a webovej stránke mesta Brezno.

References: § 37
 § 38
 § 39
 § 39
 § 4
 § 18
 § 17
 § 47
 § 40
 § 37
 § 53
 § 54
 § 42